CELEX: 32020R0987
Language: el
Date: 2020-01-20 00:00:00
Title: Κατ’ εξουσιοδότηση κανονισμός (ΕΕ) 2020/987 της Επιτροπής της 20ής Ιανουαρίου 2020 για τη διόρθωση ορισμένων γλωσσικών εκδόσεων του κατ’ εξουσιοδότηση κανονισμού (ΕΕ) αριθ. 1254/2014 για τη συμπλήρωση της οδηγίας 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των οικιακών μονάδων εξαερισμού (Κείμενο που παρουσιάζει ενδιαφέρον για τον ΕΟΧ)

10.7.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 221/1
               
            
         ΚΑΤ’ ΕΞΟΥΣΙΟΔΟΤΗΣΗ ΚΑΝΟΝΙΣΜΟΣ (ΕΕ) 2020/987 ΤΗΣ ΕΠΙΤΡΟΠΗΣ
         της 20ής Ιανουαρίου 2020
         για τη διόρθωση ορισμένων γλωσσικών εκδόσεων του κατ’ εξουσιοδότηση κανονισμού (ΕΕ) αριθ. 1254/2014 για τη συμπλήρωση της οδηγίας 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των οικιακών μονάδων εξαερισμού
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2017/1369 του Ευρωπαϊκού Κοινοβουλίου και του Συμβουλίου, της 4ης Ιουλίου 2017, σχετικά με τον καθορισμό ενός πλαισίου για την ενεργειακή σήμανση και για την κατάργηση της οδηγίας 2010/30/ΕΕ (1), και ιδίως το άρθρο 16,
         Εκτιμώντας τα ακόλουθα:
         
                     (1)
                  
                  
                     Η αγγλική, η βουλγαρική, η γερμανική, η δανική, η ελληνική, η εσθονική, η ισπανική, η ιταλική, η κροατική, η λετονική, η λιθουανική, η μαλτέζικη, η ολλανδική, η ουγγρική, η πολωνική, η σλοβακική, η σλοβενική, η σουηδική, η τσεχική και η φινλανδική γλωσσική έκδοση του κατ’ εξουσιοδότηση κανονισμού (ΕΕ) αριθ. 1254/2014 της Επιτροπής (2) περιέχουν σφάλματα στο άρθρο 1 παράγραφος 2 στοιχείο ε) όσον αφορά τις οικιακές μονάδες εξαερισμού οι οποίες αποκλείονται από το πεδίο εφαρμογής του κανονισμού. Τα σφάλματα αυτά επηρεάζουν την ουσία της εν λόγω διάταξης.
                  
               
                     (2)
                  
                  
                     Η μαλτέζικη γλωσσική έκδοση του κατ’ εξουσιοδότηση κανονισμού (ΕΕ) αριθ. 1254/2014 περιέχει επίσης σφάλμα στο άρθρο 1 παράγραφος 2 στοιχείο στ) όσον αφορά τις μονάδες αερισμού οικιακού εξοπλισμού οι οποίες αποκλείονται από το πεδίο εφαρμογής του κανονισμού. Το σφάλμα αυτό επηρεάζει την ουσία της εν λόγω διάταξης.
                  
               
                     (3)
                  
                  
                     Η σουηδική γλωσσική έκδοση του κατ’ εξουσιοδότηση κανονισμού (ΕΕ) αριθ. 1254/2014 περιέχει ένα πρόσθετο σφάλμα στο σημείο 9 του παραρτήματος I και στο στοιχείο ιε) του παραρτήματος IV όσον αφορά έναν από τους όρους που ορίζονται για τους σκοπούς των παραρτημάτων II έως IX. Το σφάλμα αυτό επηρεάζει την ουσία των εν λόγω διατάξεων.
                  
               
                     (4)
                  
                  
                     Επομένως, η αγγλική, η βουλγαρική, η γερμανική, η δανική, η ελληνική, η εσθονική, η ισπανική, η ιταλική, η κροατική, η λετονική, η λιθουανική, η μαλτέζικη, η ολλανδική, η ουγγρική, η πολωνική, η σλοβακική, η σλοβενική, η σουηδική, η τσεχική και η φινλανδική γλωσσική έκδοση του κατ’ εξουσιοδότηση κανονισμού (ΕΕ) αριθ. 1254/2014 θα πρέπει να διορθωθούν αναλόγως. Οι εκδόσεις στις λοιπές γλώσσες δεν επηρεάζονται,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Ο κατ’ εξουσιοδότηση κανονισμός (ΕΕ) αριθ. 1254/2014 διορθώνεται ως εξής:
            
                        1)
                     
                     
                        στο άρθρο 1, η παράγραφος 2 διορθώνεται ως εξής:·
                        
                                    α)
                                 
                                 
                                    το στοιχείο ε) αντικαθίσταται από το ακόλουθο κείμενο:
                                    
                                                «ε)
                                             
                                             
                                                περιλαμβάνουν εναλλάκτη θερμότητας, καθώς και αντλία θερμότητας η οποία προορίζεται για την ανάκτηση θερμότητας ή επιτρέπει τη μεταφορά ή εξαγωγή θερμότητας επιπλέον εκείνων του συστήματος ανάκτησης θερμότητας, με εξαίρεση τη μεταφορά θερμότητας για αντιπαγετική προστασία ή απόψυξη·»·
                                             
                                          
                              
                                    β)
                                 
                                 
                                    (δεν αφορά το ελληνικό κείμενο)·
                                 
                              
                  
                        2)
                     
                     
                        (δεν αφορά το ελληνικό κείμενο)·
                     
                  
                        3)
                     
                     
                        (δεν αφορά το ελληνικό κείμενο).
                     
                  
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 20 Ιανουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 198 της 28.7.2017, σ. 1.
         
            (2)  Κατ’ εξουσιοδότηση κανονισμός (ΕΕ) αριθ. 1254/2014 της Επιτροπής, της 11ης Ιουλίου 2014, για τη συμπλήρωση της οδηγίας 2010/30/ΕΕ του Ευρωπαϊκού Κοινοβουλίου και του Συμβουλίου όσον αφορά την επισήμανση της κατανάλωσης ενέργειας των οικιακών μονάδων εξαερισμού (ΕΕ L 337 της 25.11.2014, σ. 27).